Odlukom Upravnog odbora od 21.9.2023. godine Srpsko privredno društvo „Privrednik“ raspisuje:

**Natječaj** **za dodjelu stipendija srednjoškolcima i studentima za školsku/akademsku godinu 2023./24.** **iz Fonda „Vladimir Matijević“**

Pravo sudjelovanja na natječaju za dodjelu stipendija imaju srednjoškolci i studenti koji ispunjavaju sljedeće uvjete:

* da su državljani Republike Hrvatske;
* da pohađaju srednju školu ili fakultet na teritoriji Republike Hrvatske;
* da prosjek ocjena svih predmeta završenog razreda srednje škole (ili osmog razreda osnovne škole) iznosi najmanje 3,5 (uključujući i maturu ako su upisali prvu godinu studija);
* da prosjek ocjena svih položenih ispita tokom studija iznosi najmanje 3,0 (ako upisuje više godine studija);
* da studenti nemaju više od 25 godina (ne važi za kandidate na doktorskim studijama).

**Dokumenti** koje treba dostaviti:

* prijavni obrazac (preuzeti na: [www.privrednik.hr](http://www.privrednik.hr));
* motivacijsko pismo s kratkim životopisom;
* uvjerenje o redovitom upisu u srednju školu za učenike odnosno na visoko učilište (s naznakom smjera ili studijske grupe) za studente;
* za studente potvrda fakulteta o prosjeku ocjena, odnosno ovjerena fotokopija indeksa iz koje su vidljive ocjene položenih ispita (ako je upisao prvu godinu fotokopija svjedodžbe završnog razreda i mature);
* za učenike fotokopija svjedodžbe završenog razreda (ako upisuje prvi razred – fotokopija svjedodžbe završnog razreda osnovne škole);
* izjava kandidata da ne prima ni jednu drugu stipendiju (preuzeti na: [www.privrednik.hr](http://www.privrednik.hr)
* fotokopija domovnice;
* izjava o broju članova zajedničkog domaćinstva (preuzeti na: [www.privrednik.hr](http://www.privrednik.hr));
* uvjerenje fakulteta o statusu redovnog studenta člana zajedničkog domaćinstva (ukoliko zajedničko domaćinstvo ima takvog člana);
* potvrda poslodavca o prosjeku plaće za posljednjih 6 (šest) mjeseci prije raspisivanja natječaja, za sve članove domaćinstva koji su u radnom odnosu;
* fotokopija potvrde centra za socijalnu skrb za korisnika stalne novčane pomoći;
* fotokopija potvrde Porezne uprave o visini dohotka u godini prije raspisivanja natječaja za sve članove kućanstva;
* potvrda Zavoda za zapošljavanje (ukoliko je netko od članova domaćinstva nezaposlen);
* izjava za djecu i omladinu bez jednog ili oba roditelja, djecu ili omladinu poginulih i nestalih, te za djecu i omladinu samohranih majki i očeva;
* izjava kandidata o davanju suglasnosti za korištenje osobnih podataka (preuzeti na: [www.privrednik.hr](http://www.privrednik.hr)

**Natječaj je otvoren od 25.9. do 16.10. 2023. godine.**

Odluku o dodjeli stipendija donijet će Upravni odbor na temelju Pravilnika o stipendiranju učenika i studenata putem „Privrednikovih” fondova i Kriterija i mjerila za stipendiranje učenika i studenata putem Fonda „Vladimir Matijević” u roku od 30 dana od dana zatvaranja natječaja.

**Prijave dostaviti na adresu:**

SPD  PRIVREDNIK
(za Fond „Vladimir Matijević“)
Preradovićeva 18
10000 ZAGREB

Predana dokumentacija ostaje u arhivi Srpskog privrednog društva „Privrednik” i ne vraća se podnosiocima.

Sve informacija o natječaju možete dobiti upitom na e-mail *ured@privrednik.hr* ili pozivom na broj 01/ 485-44-78 od 10-13 sati svakog radnog dana tokom trajanja natječaja.